Dawn kienu wħud mill-mistoqsijiet li kienu inklużi f'sondaġġ li sar fir-Renju Unit, l-aktar post li fih inbnew karozzi matul l-ewwel seba' xhur tas-sena 2016. Minn dan l-istħarriġ irriżulta li, fost it-30 miljun persuna li għandha karozza, ħames miljun sid ta' karozza għandu waħda mill-mill-għażla ta' VolksWagen (dominanti l-aktar il-VW u l-Audi, iżda magħhom hemm ukoll Skoda, SEAT, Bently u Lamborghini). Qrib l-erba' miljun sid għandu karozza Ford waqt li n-numru ta' sidien li jammontaw għal madwar tliet miljuni u nofs, għandhom Vauxhall. Tliet miljun sid ta' karozza għandhom BMWs u MINI, filwaqt li ċifra simili għandhom karozzi tal-alleanza Renault-Nissan. Dawn il-manifatturi jammontaw għal madwar 19-il miljun karozza fost it-30 miljun imsemmija. Il-kumplament tal-karozzi huma Peugeot/Citroen, Hyundai-Kias, Toyota, Mercedes u Smart, Fiats/Chrysler/Jeep u oħrajn. Espert għal CAP qal li mas-seba' miljun karozza fis-sena jbiddlu s-sid tagħhom. Dan ifisser li kwart ta' dawk li għandhom karozza fir-Renju Unit ibiddluha kull sena. B'hekk, karozza sservi għal medja ta' madwar 7.8 snin, skont l-SMMT (Society of Motor Manufacturers and Traders). Iżda l-istess soċjetà qed tbassar li t-tul tal-użu tal-karozza jiżdied għal 8.1 snin sal-2022. Immaġina telefown ċellulari jew laptop li jservik għal għaxar snin. Kwazi xi ħaġa impossibbli meta ħafna kumpaniji kbar jagħmlu dawn biex iservuk għal xhur u mhux snin. Daqstant ieħor ħafna karozzi jonqsilhom il-valur bil-bosta kull sena. Huwa stmat li karozza minn £10,000 jonqsilha l-valur tagħha b'£1,000 fis-sena; jiġifieri bi £3 kuljum.